text: Dou bran, par devers le pommel,
   Feri si enmi le musel
   Durbant, qu'il li a deseerclé
   Son hiaume, et lui si reversé
   Parmi la crupe dou cheval,
   Qu'il eheï à la terre aval,
   Tous estenduz enmi la place.
   Moult ot defroissie la face
   Dou coup que receü avoit.
   PageV02P032
   Et si tost que il se perchoit
   Qu'il ert cheüs, tout erranment
   Sailli sus moult apertement,
   Com cil en cui valours manoit.
   Et quant Cléomadès le voit
   Relevé, tantost le saisi
   Par le hiaume, et l'en desrompi
   Les las, si qu'il li erracha
   Le hiaume, et aval le geta.
  